Mihai Seplecan, fost presedinte al CJ Cluj, a publicat o postare halucinanta pe contul personal de Facebook. Fostul sef de Consiliu Judetean ii numeste pe tinerii care au venit la festivalul Untold „sclavi” si „satanisti”, care sustin un „megaritual masonic” si care merita soarta celor din Colectiv.

Redam integral postarea revoltatoare a lui Mihai Seplecan:

„Tinerii frumosi si sclavi au uitat cand urlau dupa Colectiv ca vroiau spitale, acum sunt de acord ca megacorporatiile satanico-masonice sa cheltuiasca milioane de euro pe aducerea unor artisti membri illuminati, ei sustinand prin cumpararea biletelor acest megaritual MASONIC. Pai nu isi merita soarta atunci? La acest eveniment se vehiculeaza pe langa invocarea AntiHristului ( asta inseamna titlul UNTOLD- pentru cunoscatori) spalarea pe creier, colectarea energiei malefice, manipularea masei si sume enorme de bani.

In momentul actual, omul nu este altceva decat un robot in carne si oase un suflet mort intr-un corp inca viu dar plin de boli si pacate. Toata constructia sociala actuala, bazata pe competitie si pe libertinajul asta defect, nu face decat sa ne indeparteze de ceva sacru, pur. Fuga si disperarea dupa bani, bani si iar bani. Sa se intample toate acestea, au trebuit sterse valorile sanatoase din mintea si inima unui om, ca apoi, sa se inlocuiasca cu chestii simple pe care le poate pricepe rapid orice individ dezumanizat.

Citeste si: Program UNTOLD 2016. Marii DJ-i ai lumii urca pe scena de la Cluj

Condusi de teama, rautate, invidie, disperare marea majoritate a oamenilor au ajuns niste numere sau roboti. Niste rotite, care sunt folosite pentru ca acest mecanism al raului in lume sa triumfe. E trist pana la tipat si lacrimi, dar triumfa. Pamantul este locul necuratului majoritatea oamenilor apartinandu-i si servindu-i direct sau indirect, stiind sau nestiind. Sunt oameni, care azi se vad treziti si maine , le observi somnul adanc.

Ii vezi, cum simpla lor existenta de zi cu zi nu este altceva decat o sustinere etapizata a raului. Apoi, fiecare se uita in stanga si-n dreapta cautand tapi ispasitori de parca si-au spart toate oglinzile din casa. Dementa in masa, livrata prin televizor, ziare, filme, muzica, internet, scoala, cluburi, etc. Apoi, aceste persoane cu sufletul vandut diavolului care iti explica , cum e perfect normal intr-o societate moderna sa intretii relatii sexuale intre persoane de acelasi sex, sa te droghezi, sa fumezi, sa bei peste masura, sa furi, sa minti, etc. In alte tari au legalizat sexul cu animalele, necrofilia si multe altele.

Si uite asa, ramanem fara barbati si apar tot felul de baietei caraghiosi, fitosi, figuranti. Asa a aparut femeia care este puternica doar cu cracii goi, deschisi si tate puse, botoxata, disperata dupa un batran si burtos potent financiar. Morti ce respira, cam la asta se reduce societatea romaneasca. Ce sa mai zice ce exista in alte tari. Destul de greu de readus la viata acesti roboti. Toate sunt lumesti, trecatoare si desertaciune.

Nu judec si nu condamn viata nimanui, pur si simplu cineva trebuie sa le spuna locul in care se afla si derapajul sufletesc ce creste in ei. De aici vine totul de la suflet. Nimeni nu mai este linistit, fericit, multumit, implinit. Oare de ce??? Nu vad un viitor stralucit, vor urma perioade grele cu razboaie, foamete, greutati, certuri, rautati, dezbinari si destrabalare totala. Dar bucurosi le ducem toate.

Vreau sa stiti ca cea mai buna zi in care trebuie sa incercati sa va schimbati viata este ziua de azi. Maine nu va apartine, doar Domnul e stapan peste ea. Si stati linistiti cei care imi scrieti, ma intreabati, ma judecati, ma huliti sau ma condamnati, nu dorm in biserica, dar m-am trezit cu rugaciuni si adorm cu ele😇. Pace voua si sufletelor voastre! Amin”, a scris Mihai Seplecan pe Facebook.

Mihai Seplecan a vrut sa candideze pentru functia de primar al municipiului Cluj Napoca, insa candidatura sa a fost respinsa de Biroul Electoral Municipal.

El a fost destituit din functia de presedinte al CJ Cluj, dupa ce a fost acuzat ca si-a falsificat diploma de licenta.